Kes (film)
Kes je britanski igrani film snimljen 1969. godine u režiji Kena Loacha. Predstavlja adaptaciju romana A Kestrel for a Knave Barryja Hinesa koji je zajedno sa Loachom sudjelovao u pisanju scenarija. Protagonist, koga tumači David Bradley je Billy Casper, 15-godišnji dječak koji živi u sumornom rudarskom gradu na sjeveru Engleske gdje je izložen svakodnevnom zlostavljanju u školi i porodici. Radnja prikazuje kako bijeg od surove stvarnosti i besperspektivne budućnosti pronalazi u vjetruši () koju usvoji i daje joj ime "Kes".

Loach je film snimio nakon što je već bio izgradio reputaciju upečatljivim i realističnim socijalnim tv dramama, a stil je sa televizije prenio i na film. U njemu se inzistiralo na maksimalnom realizmu, te su svi likovi govorili engleski sa jorkširskim akcentom. Film je nakon premijere dobio brojne pohvale, a i Kristalni globus na Festivalu u Karlovym Varyma. I komercijalni rezultati u Britaniji su bili dobri, ali je u SAD distribucija "zapela" zbog toga što publika, ali i direktori distributerskih kuća, nisu razumjeli jorkširski govor; zbog toga je u kasnijim video-izdanjima film ponekad bio naknadno sinkroniziran na "normalni" engleski.

Uloge 
 David Bradley ... Billy Casper
 Freddie Fletcher ... Jud
 Lynne Perrie ... Mrs Casper
 Colin Welland ... Mr Farthing
 Brian Glover ... Mr Sugden
 Bob Bowes ... Mr Gryce
 Bernard Atha ... Službenik za zapošljavanje omladine
 Joey Kaye ... Komičar u pubu
 Robert Naylor ... MacDowell	
 Zoe Sutherland ... Biblioterkarka
 Eric Bolderson ... Farmer
 Joe Miller ... Reg, majčin prijatelj					
 Bill Dean ... Čovjek iz zalogajnice
 Geoffrey Banks ... Nastavnik matematike
 Duggie Brown ... Mljekar
 Trevor Hesketh ... Mr Crossley
 Harry Markham ... Prodavač novina
 John Pollard ... Fudbalska legenda Bremner

Izvori

Vanjske veze 
 
 
 Senses of Cinema – a detailed synopsis, referenced background and review of Kes by Mike Robins 
 "Kes 40 years on", interview with Dai Bradley 
 Complete film on YouTube (original Yorkshire dialect, t' / thee / thou / the sen)
 Complete film on YouTube (standard English version, the/ you / you / yourself)

Britanski filmovi
Dramski filmovi
Filmovi o odrastanju
Dječji filmovi
Authority control 2